สังคมข่าวหุ้น
*... ดัชนีตลาดหุ้นไทยปิดที่ระดับ 1,495.09 จุด เพิ่มขึ้น 3.85 จุด มูลค่าการซื้อขาย 56,082.23 ล้านบาท หลังจากที่ศาลรัฐธรรมนูญวินิจฉัยยุบพรรคอนาคตใหม่ คาดว่าหลังจากนี้เสถียรภาพของรัฐบาลน่าจะดีขึ้น ขณะที่ผลประกอบการของบริษัทจดทะเบียนที่ยังจะทยอยออกมาอีกในช่วงสัปดาห์นี้ ...
23 ก.พ. 2563

สโนว์แมน
*… ดัชนีตลาดหุ้นไทยปิดที่ระดับ 1,495.09 จุด เพิ่มขึ้น 3.85 จุด มูลค่าการซื้อขาย 56,082.23 ล้านบาท หลังจากที่ศาลรัฐธรรมนูญวินิจฉัยยุบพรรคอนาคตใหม่ คาดว่าหลังจากนี้เสถียรภาพของรัฐบาลน่าจะดีขึ้น ขณะที่ผลประกอบการของบริษัทจดทะเบียนที่ยังจะทยอยออกมาอีกในช่วงสัปดาห์นี้ …
*… CPF ราคาปรับตัวขึ้น 3.48% มาปิดตลาดที่ 29.75 บาท หลังแจ้งงบไตรมาส 4/2562 มีกำไรสุทธิ 4,010 ล้านบาท พุ่ง 139% หนุนทั้งปี 2562 ทำกำไรสุทธิ 18,456 ล้านบาท โต 19% หลังจากผลการดำเนินงานในเวียดนามเติบโตดี พร้อมประกาศจ่ายเงินปันผลอีก 40 สตางค์/หุ้น ขึ้น XD 27 เม.ย.นี้ ส่วนปีนี้ผลงานก็ยังจะมีการเติบโตต่อเนื่อง มุ่งเน้นขยายตลาดในต่างประเทศ โดยมีเป้าหมายที่จะเพิ่มรายได้จากการขายในต่างประเทศและส่งออกเป็น 80% ของรายได้จากการขายรวมอีก 5 ปีข้างหน้า …
*… AGE ล่าสุดราคาปรับตัวขึ้น 3.45% น่าจะเก็งกำไรรับเงินปันผล 0.09 บาท/หุ้น หากคิดเป็นดิวิเดนด์ ยีลด์ ประมาณ 10% จากราคาหุ้นที่ 0.90 บาท และด้วยปัจจุบันหุ้น AGE มีการซื้อขายที่ระดับ P/E 6 เท่า ซึ่งถือว่าอยู่ในระดับที่ต่ำเมื่อเทียบกับอุตสาหกรรมเดียวกันที่อยู่ที่ระดับ 7.41 เท่า ประกอบกับผลการดำเนินงานยังจะมีการเติบโตต่อเนื่อง และมีการขยายการลงทุนไปยังธุรกิจโลจิสติกส์ ซึ่งจะสามารถสร้างรายได้ที่มั่นคง โดยปีนี้วางเป้าหมายรายได้ไว้ 8,000 ล้านบาท คาดว่าจะทำได้ตามเป้าได้สบาย ๆ หลังปี 2562 โชว์กำไรสุทธิ 273 ล้านบาท เพิ่มขึ้น 114% …
*… TACC โชว์ผลงานปี 2562 นิวไฮ โกยกำไร 159.18 ล้านบาท พุ่ง 123% มาจากการลดต้นทุนจากการเรียกเก็บภาษีความหวานของสินค้า รวมถึงการเพิ่มยอดขายในส่วนของสินค้าที่มีกำไรสูง รับอานิสงส์ยอดขายสินค้าที่วางจำหน่ายในเซเว่นฯ-สินค้าคาแรคเตอร์มาแรง พร้อมจ่ายปันผลงวดปี 2562 ในอัตรา 0.14 บาท/หุ้น ส่วนปี 2563 ก็ยังคาดรายได้โตต่อเนื่อง โดยเน้นกลยุทธ์การสร้างมูลค่าเพิ่มให้กับสินค้าเดิม และออกสินค้าใหม่มากขึ้นในกลุ่มธุรกิจที่มีเปอร์เซ็นต์การเติบโตสูง พร้อมเสิร์ฟสินค้าใหม่วางจำหน่ายในเซเว่นฯ-ลุยขยายฐานตลาดสินค้าคาแรคเตอร์ใน “สิงคโปร์-มาเลย์เซีย-เวียดนาม” ด้วย …
*… TMI เริ่มฟื้นตัวแล้ว หลังงบปี 2562 แจ้งขาดทุนลดลงจากปี 2561 ผู้บริหาร “ธีระชัย ประสิทธิ์รัตนพร” มั่นใจปีนี้จะพลิกกลับมามีกำไรครั้งแรกในรอบ 4 ปี โดยคาดว่าจะมีกำไรสุทธิเป็นตัวเลข 2 หลัก จากการเริ่มรับรู้รายได้เต็มปีของโครงการโรงไฟฟ้าก๊าซชีวภาพ ขนาดกำลังการผลิต 1.40 เมกะวัตต์ ใน จ.ชุมพร ที่สร้างรายได้ 30-40 ล้านบาท/ปี และคาดว่าจะมีกำไร 13-14 ล้านบาท/ปี ซึ่งธุรกิจโรงไฟฟ้าอาจไม่ได้ช่วยให้รายได้เติบโตก้าวกระโดด แต่มีกำไรดี ซึ่งหากเป็นไปตามแผนที่ประเมินไว้จะช่วยให้สามารถล้างขาดทุนสะสมได้ทั้งหมดภายในช่วงต้นปี 2564 และมีโอกาสที่จะกลับมาจ่ายปันผลให้กับผู้ถือหุ้นได้แน่ ๆ …
*… “สยามราชธานี” หรือ SO ควงแขนที่ปรึกษาทางการเงิน บล.อาร์เอชบี เดินสายโรดโชว์พบนักลงทุน เหนือ-ใต้-กทม. ระหว่างวันที่ 24 ก.พ.-4 มี.ค. 2563 ก่อนการเสนอขายหุ้นสามัญเพิ่มทุนต่อประชาชนทั่วไปเป็นครั้งแรก (IPO) จำนวนไม่เกิน 85 ล้านหุ้น และเข้าเทรดในตลาด SET ชูจุดเด่นเป็นบริษัทให้บริการจ้างเหมาบริการครบวงจรที่มีกำไรตลอด 40 ปี ROE เติบโตต่อเนื่อง จ่ายปันผลไม่ต่ำกว่า 50% ของกำไรสุทธิ ด้านซีอีโอ “จิรณุ กุลชนะรัตน์” ลั่นเตรียมนำเงินที่ได้จากการระดมทุนไปลงทุนขยายธุรกิจรองรับการเติบโตในอนาคต รวมทั้งนำไปชำระคืนเงินกู้ยืมจากสถาบันการเงิน ตอกย้ำผู้นำธุรกิจให้บริการเอาต์ซอร์ซ …
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 Mhz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.